kardosdrur/scandi-wiki huggingface dataset:
Peter Spies

Peter Spies (født 20. juni 1966) er en dansk musiker og komponist af fortrinsvis musicals som Atlantis, Pelle Erobreren, Gøngehøvdingen. Lyset over Skagen. Arbejder desuden som tekstforfatter på bl.a. Cirkusrevyen, og som korleder for diverse kor.

Gennembrudsværket ATLANTIS havde urpremiere i 1993 på Bellevue Teatret som den første danske gennemkomponerede musical nogensinde.

Året efter blev forestillingen opført på Østre Gasværk Teater med bl.a. Kurt Ravn og Aage Haugland på rollelisten – instrueret af Morten Grunwald. Senere blev den opført på Falkoner Teatret samt diverse danmarksturneer. Seneste opsætning var i efteråret 2021 i Tivolis Koncertsal med bl.a. Stig Rossen og Kaya Brüel. 

Med over 500.000 solgte billetter er ATLANTIS en af de mest populære danske musicals nogensinde. Der har desuden været opførelser af værket i Sverige, Tyskland, Østrig, Holland og Polen.

Soundtracket fra ATLANTIS blev grammynomineret og modtog guldplade som den første musicaludgivelse i landet.

I 2017 afholdt Danmarks Radio en afstemning om de mest populære musicalsange gennem tiderne. Her blev “Morgen på Atlantis” valgt som nummer to, kun overgået af “Bring Him Home” fra Les Miserables.

Eksterne henvisninger 
 Morgen på Atlantis 
 Atlantis Officiel hjemmeside
 Morgen på Atlantis, Score
 Musikalen Atlantis CD

Musikere fra Danmark
Musicalkomponister
Komponister fra Danmark
Jannie Faurschou

Jannie Faurschou (født 10. juni 1950 i København) er en dansk skuespillerinde.

Faurschou er uddannet på Skuespillerskolen ved Odense Teater i 1974. Hun er kendt fra tv for sin medvirken i serien Strandvaskeren (1978) og Hjem til fem (1995-1997).

I 2005 modtog Jannie Faurschou Lauritzen-prisen på kr. 100.000.

Hun er søster til instruktør og skuespiller Jørn Faurschou og var i sin ungdom medlem af den danske rockgruppe Made in Denmark.

Filmografi 
Blandt de film, hun har medvirket i, kan nævnes:

 Pas på ryggen, professor – 1977
 Vinterbørn – 1978
 Johnny Larsen – 1979
 Har du set Alice? – 1981
 Ulvetid – 1981
 Otto er et næsehorn – 1983
 Busters verden – 1984
 Tekno Love – 1989
 Springflod – 1990
 Det skaldede spøgelse – 1992
 Snøvsen – 1992
 Roser & persille – 1993
 Snøvsen Ta'r Springet – 1994
 Farligt venskab – 1995
 Riget II – 1997
 Albert – 1998
 Den eneste ene – 1999
 Små ulykker – 2002
 Næste skridt – 2006

Tv-serier 

 Rejseholdet 1983 - 1985
 En gang strømer (2. episode) 1987
 Troldebjerget (Mimse) 1996 – 1997

Eksterne henvisninger 
 

Personer fra København
Teaterskuespillere fra Danmark
Bodilprisen for bedste kvindelige birolle
Reumertprisen for årets kvindelige hovedrolle
Modtagere af Ole Haslunds Kunstnerfonds legat
Personer i Kraks Blå Bog
Tekno love

Tekno love er en dansk film fra 1989, skrevet og instrueret af Kim Toftum.

Handling 
Robert på 13 er blevet forelsket i Eva, som han via sin computer har kommunikeret med. Han tager hen for at besøge hende, men der er noget galt; enten eksisterer hun ikke eller også holdes hun indespærret. Sasja, en pige fra Roberts klasse, bliver indviet i mysteriet og sammen med hendes venner prøver de at afsløre en international databande specialiseret i økonomisk kriminalitet.

Medvirkende 
Blandt de medvirkende – udover en masse unge mennesker (blandt andet Gladsaxe Pigegarde) – kan nævnes:

 Lise-Lotte Norup
 Jørn Faurschou
 Jannie Faurschou
 Hanne Løye

Referencer

Eksterne henvisninger 
 

Danske film fra 1989
A Night at the Opera

A Night at the Opera er det fjerde studiealbum af den engelske rockgruppe Queen fra 1975 og betragtes som et af gruppens bedste album, især pga. megahittet "Bohemian Rhapsody".

Andre sange der markerer sig på albummet er slow rock-sangen "You're My Best Friend", Brian Mays folkinspirerede "'39" og hard rock-balladen "I'm in Love With My Car" .

Albummet og dets opfølger er opkaldt efter Marx Brothers-filmene Halløj i Operaen og En dag på galopbanen (på engelsk "A Night at the Opera" og "A Day at the Races"). Disse to album bliver ofte betragtet som ét projekt og sælges i dag også som dobbelt-CD.

Tracklist 
 Death On Two Legs (Dedicated to...)* – (Mercury) – (3:43)
 Lazing On A Sunday Afternoon – (Mercury) (1:07)
 I'm In Love With My Car – (Taylor) (3:05)
 You're My Best Friend – (Deacon) (2:52)
 '39 – (May) (3:31) 
 Sweet Lady – (May) (4:03)
 Seaside Rendezvous – (Mercury) (2:15)
 The Prophet's Song – (May) (8:21)
 Love Of My Life – (Mercury) (3:39)
 Good Company – (May) (3:23)
 Bohemian Rhapsody – (Mercury) (6:00) 
 God Save the Queen – (Arr. May)

 *"Death on Two Legs (Dedicated to...)" blev skrevet til Norman Sheffield, en producer Freddie Mercury havde arbejdet med, som Freddie Mercury hadede groft).

Hitlister

Kilder 

Album fra 1975
Queen-album
Colin Maclaurin

Colin Maclaurin (født februar 1698, død 14. juni 1746) var en skotsk matematiker.

Han blev født i Glendaruel, Argyll, hvor hans far var sognepræst, og han begyndte på University of Glasgow i en alder af 11 år. At begynde på universitetet som 11-årig var på tidspunktet ikke usædvanligt, men at bestå universitetseksamen efter at have forsvaret sin afhandling som 14-årig var. Efter eksamensafslutningen forblev han på Glasgow for at studere teologi i en periode, og i 1717 blev han, 17 år gammel, professor i matematik på Marischal College på University of Aberdeen.

I 1725 blev han udnævnt til stedfortræder for den matematiske professor i Edinburgh, James Gregory (David Gregorys bror og den mere kendte James Gregorys nevø) efter anbefaling fra Isaac Newton. Newton var så imponeret af hans arbejde, at han tilbød at betale Maclaurins løn. Slutteligt overtog Maclaurin Gregorys stilling.

Maclaurin rækkerne for adskillige trigonometriske funktioner blev faktisk først udviklet af inderen Madhava af Sangamagrama i det 14. århundrede. Også James Gregory havde fundet frem til og publiceret dem, men Maclaurin var ikke klar over dette og publicerede dem i Methodus incrementorum directa et inversa. Uafhængigt af Euler opdagede han Euler-Maclaurin-formlen.

I 1733 giftede han sig med Anne Stewart. Han var aktiv modstander af jakobiteroprøret i 1745 og hjalp til med at forsvare Edinburgh, men måtte flygte til York, da højlænderne nærmede sig. Han vendte tilbage, da jakobiterhæren marcherede mod syd, men begivenhederne havde skadet hans helbred og medførte indirekte hans død.

Værker i udvalg 

 Geometria Organica – 1720
 De Linearum Geometricarum Proprietatibus – 1720
 Treatise on Fluxions – 1742 (763 sider i 2 bind. Den første systematiske redegørelse for Newtons metoder.)
 Treatise on Algebra – 1748 (To år efter hans død.)
 Account of Newton's Discoveries – (Ufuldstændig ved hans død og publiceret i 1748 og 1750 (kilder er uenige.))

Kilder 
 http://www.maths.tcd.ie/pub/HistMath/People/Maclaurin/RouseBall/RB_Maclaurin.html
 http://www.geo.ed.ac.uk/scotgaz/people/famousfirst829.html
 http://www.andrews.edu/~calkins/math/biograph/199899/biomacla.htm
 http://www.stetson.edu/~efriedma/periodictable/html/Mg.html

Eksterne henvisninger 
 

Matematikere fra Skotland
Briter i 1700-tallet
Super Nintendo Entertainment System

Super Nintendo Entertainment System, også kendt som Super Nintendo, Super NES eller SNES, er en 16-bit videospilkonsol udgivet af Nintendo i Nordamerika, Brasilien, Europa og Australien i 1991. I Japan, hvor den er kendt som Super Famicom, produceredes den siden 1990. I Sydkorea er den kendt som Super Comboy. Sidstnævnte konsol licenseredes og distribueredes af Hyundai Electronics.

Super Nintendoen var som efterfølger til Nintendo Entertainment System, og derfor Nintendos anden hjemmekonsol. Mens den første ikke vandt stor popularitet i Europa og store dele af Asian, blev SNES en global succes, på trods af at den, grundet forøget konkurrence fra Segas Mega Drive-konsol (udgivet i Nordamerika under navnet Genesis), ikke blev så populær som sin forgænger i hverken Sydøstasien eller Nordamerika. Trods dens relativt sene udgivelse i forhold til tidens teknologiske standarder, blev SNES den mest solgte konsol i 16-bit-æraen, men først efter at konkurrenten Sega flyttede sit fokus til 32-bit-markedet.

Referencer 

Nintendo
Finn Gundelach

Finn Olav Gundelach (født 23. april 1925 i Vejle, død 13. januar 1981 i Strasbourg) var en dansk diplomat, økonom og EF-kommissær.

Liv og karriere 
Gundelach blev cand.oecon. fra Aarhus Universitet i 1951 og arbejdede fra 1955 til 1959 som Danmarks repræsentant i FN's europæiske hovedsæde i Genève. I 1959 blev han direketør for den handelspolitiske afdeling i GATT, og blev vicedirektør samme sted 1965. Han forlod posten i 1967 for at blive Danmarks ambassadør ved EF, Euratom og Det Europæiske Kul- og Stålfællesskab.

Han blev af statsminister Anker Jørgensen udpeget til Danmarks første EF-Kommissær i 1974 og sad som landbrugskommissær og næstformand for EF-Kommissionen frem til sin død i 1981. Politisk var han uafhængig, men tilhænger af europæisk integration. Dog var han ikke tilhænger af at gøre samarbejdet til en egentlig union.

Han blev afløst af Poul Dalsager.

Referencer

Eksterne henvisninger 
 

Ambassadører fra Danmark
Europa-Kommissærer fra Danmark
Personer fra Vejle
Økonomer fra Danmark
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Kommissær

Kommissær eller kommissarius er et ældre navn for mange forskellige slags embedsmænd i Danmark. Titlen betegner også et medlem af Europa-Kommissionen.

Kommissarius kaldtes således den embedsmand, som på Kronens vegne og som dens repræsentant var til stede ved
Provinsialstænderforsamlingernes møder og Islands Alting, og som havde ret til at deltage i forhandlingerne, men ikke i afstemningerne. Under stændermøderne i Roskilde og Viborg var A.S. Ørsted kgl. kommissarius. Også ved Nationalbanken fungerede tidligere på Kronens vegne en kommissarius, der efter instruks af 4. juli 1818 stedse skulle være "Kongens Justitsminister"; ifølge en lov af 30. august 1918, § 4 bestemte imidlertid Kongen, til hvilken minister dette hverv skulle overdrages. Endvidere blev navnet brugt om andre ekstraordinært beskikkede embedsmænd, således om ekstraordinære kommissionsdommere, landvæsenskommissærer, forligskommissærer, jernbanekommissærer osv.

Se også 
 Kommission
 Kommissionær

Titler
Danske Europa-Kommissærer

Danmark har siden 1974 haft ét medlem af Europa-Kommissionen, udpeget af regeringen. Danmarks første kommissær var Finn Gundelach, der var karrierediplomat, men efter ham har kommissærerne været politikere. Da Danmark skulle udpege en ny EU-kommissær for perioden 2014-19, overraskede regeringen ved at pege på økonomi- og indenrigsminister Margrethe Vestager. Radikale Venstre havde aldrig før haft en EU-kommissærpost.

Kilder 

Europa-Kommissærer
 
Lister over personer fra Danmark
Chiba-præfekturet

er et præfektur i Japan.

Præfekturet ligger i regionen Kantō i Stortokyo-området på den sydlige del af Japans hovedø Honshū. Det har  indbyggere og et areal på . Hovedbyen er byen Chiba.

Referencer

Eksterne henvisninger 

 

Japans præfekturer
Lillian Tillegreen

Lillian Tillegreen (født 24. december 1925 i København, død 10. januar 2002) var en dansk skuespillerinde.

Hun var uddannet fra Aarhus Teaters elevskole i 1950. Herefter blev hun ansat på teatret i fire år, inden hun rejste til København og blev engageret til Det ny Teater indtil 1961. Hun spillede blandt andet Ada i start 80'erne i serien Matador.

Sidenhen fik hun roller på Allé-Scenen, Odense Teater, Folketeatret, Gladsaxe Teater og Bristol Teatret. Hun optrådte ligeledes på Det kongelige Teater.

Lillian Tillegreen var i mange år gift med skuespilleren Holger Perfort.

Udvalgt filmografi 
 Min datter Nelly – 1955
 Blind makker – 1976
 Hærværk – 1977
 Terror – 1977
 Busters verden – 1984
 Flamberede hjerter – 1986
 Peter von Scholten – 1987
 Sidste akt – 1987
 Jydekompagniet 3 – 1989
 Sirup – 1990
 Manden der ville være skyldig – 1990
 Krummerne 2 - Stakkels Krumme – 1992
 Idioterne – 1998
 Når mor kommer hjem – 1998

Referencer

Eksterne henvisninger 
 
 

Skuespillere fra Danmark
Personer i Kraks Blå Bog (afdøde)
Personer fra København
Bertram & Co.

Bertram & Co. er en dansk film fra 2002, baseret på romanen af Bjarne Reuter og instrueret af Hans Kristensen.

Handling 

6-årige Bertram og resten af familien Nielsen har store pengeproblemer. De bor seks mennesker i en lille lejlighed, og da den yngste - Bertram - godt kan lide at lave ballade, har familien pludselig ingen penge til årets sommerferie. Heldigvis ligger svaret ligefor. Den kriminelle onkel Georg bliver tilkaldt, og snart er hele familien sat i gang med kostumer og skumle planer for at score 100.000 kroner fra den onde "direktør" og nogle arabere.

Medvirkende 
 Pelle Bang Sørensen som Bertram
 Sebastian Jessen som Oscar
 Sofie Lassen-Kahlke som Winnie
 Michael Slebsager som Anders
 Vibeke Hastrup som mor (Berit Nielsen)
 Niels Anders Thorn som far (Børge Nielsen)
 Jarl Friis-Mikkelsen som Onkel Georg
 Dick Kaysø som Betjent Friis
 Karl Bille som Betjent Peter
 Bente Eskesen som Direktør Schmidt
 Robert Hansen som Severinsen
 Claus Bue som Købmand Erik Poulsen
 Rikke Wölck som Kirsten Poulsen
 Stephanie Leon som Ann-Sofie Poulsen
 Holger Vistisen som sur kunde
 Jan Hertz som bankdirektør
 Farshad Kholghi

Trivia 
 Skuespillerne bag Købmand Poulsen og hans kone, Claus Bue og Rikke Wölck, er også i virkeligheden mand og kone.

Noter

Eksterne Henvisninger 

Børne- og ungdomsfilm fra Danmark
Danske film fra 2002
Film instrueret af Hans Kristensen
Film baseret på værker af Bjarne Reuter
Dansksprogede film
Grafisk tidslinje for Big Bang

Denne tidslinje for Big Bang viser rækkefølgen af begivenheder ifølge teorien om Big Bang fra tidens begyndelse til slutningen af den mørke urtid, dvs. indtil reionisation begynder. 

Skalaen er en logaritmisk skala som viser  sekunder i stedet for sekunder. For eksempel er et mikrosekund . For at omsætte -30 aflæst på skalaen til sekunder, beregnes  sekund = et millisekund. En afstand på ti punkter på skalaen svarer til et tidsrum, der er 10 gange længere end mellem de foregående ti punkter.

Se også 
 Tidslinje for Big Bang
 Grafisk tidslinje for universet

Grafiske tidslinjer
Astronomi
Hans Kristensen

Hans Kristensen (født 25. september 1941) er en dansk filminstruktør.

Filmografi 
Blandt de spillefilm han har instrueret kan nævnes:

 Flugten – 1973
 Per – 1975
 Blind makker – 1976
 Undskyld vi er her – 1980
 Kurt og Valde – 1983
 Klinkevals – 1999
 Bertram & Co. – 2002

Til tv har han helt eller delvist instrueret:

 John, Alice, Peter, Susanne og lille Verner – 1976
 Landsbyen – 1996
 Krummernes Jul – 1996
 Brødrene Mortensens Jul – 1998
 Jul på Kronborg – 2000

Eksterne henvisninger 
 

Filminstruktører fra Danmark
Chris og chokoladefabrikken

Chris og chokoladefabrikken er et radio-satire-program, der kørte fra 2001 til 2002 på P3.

Programmet blev lavet af Rune Tolsgaard og Esben Pretzmann også kendt som Svedbanken. I 2003 udkom 11 af afsnittene, sammen med andet af Svedbankens materiale, på cd. 

Programmet handlede om Chris, der hver dag ringede til sin chef, for at forsøge at få fri fra arbejde, hvilket dog aldrig lykkedes. Eksempler på undskyldninger:
"Jeg er faldet ned med en flyvemaskine i nat, chef"
"Der er nogen, der har stillet et 10-meter højt ringbind udenfor min dør i nat, chef" (Chris & Chokoladefabrikken afsnit 5)
"Så kom jeg til at indånde en fugl", "det var sådan en lille solsort"
"Jeg har lige fået besøg af Poul Thomsen, ham kender jeg slet ikke"
"Jeg var oppe hos min læge i går, og han sagde jeg snart skal dø"
"Jeg blev kørt ned af en kran i nat Chef"
"Jeg kom til at sove inde i ovnen i nat Chef"

Til sidst ender det altid med, at chefen siger: Du kommer inden 10 minutter, eller du er fyret, og Chris siger: Okay chef.

Radioprogrammer fra Danmark
Satire
Joker

Joker henviser til flere artikler:

 Joker (søgemaskine) – Dansk baseret søgemaskine, med fokus på de nordiske lande.
 Joker (kort) – specielt kort i et kortspil
 Joker (lotto) – Spil hos Dansk Tipstjeneste
 Joker (sanger) – medlem af Ace of Base
 Jokeren (Batman) – fiktiv superskurk
 Jokeren (rapper) – dansk rapper
 Joker (film fra 1991), dansk/svensk film instrueret af Sune Lund-Sørensen
 Joker (film fra 2019) – amerikansk film fra 2019 af Todd Phillips
 Joker – spilfigur i Mass Effect serien
 Joker – en betegnelse for en nar.

Se også 
 Jokeren
Stola (sjal)

En stola er et langt, lige skulderklæde, lavet af forskellige materialer som stof, fjer og pelsværk, kan også være strikkede eller hæklede, har for det meste lange frynser.

Overtøj
Leopold 2. af Belgien

Leopold II (fulde franske navn Léopold Louis Philippe Marie Victor, fulde nederlandske navn Leopold Lodewijk Filips Maria Victor 9. april 1835 – 17. december 1909) efterfulgte sin far, Leopold I som konge af Belgien i 1865 og forblev landets regent frem til sin død 43 år senere.

Uden for Belgien huskes han hovedsageligt for at have grundlagt og ejet Congo-fristaten, som var et privat projekt, der gik ud på at hente gummi og elfenben her gennem slaveri, og han blev i den sammenhæng ansvarlig for mellem 5 og 22 mio. menneskers død. Da disse forhold blev afsløret, var Leopold II tvunget til at overgive området til den belgiske stat under navnet Belgisk Congo, nu Demokratiske Republik Congo.

Familie 

Leopold II's mor, Louise af Orléans, fik i alt tre sønner og en datter. Han blev familiens ældste barn, selvom han blev født som nummer to, da familiens førstefødte døde året efter sin fødsel.

22. august 1853 giftede han sig med Marie Henriette Anne af Habsburg-Lothringen, Ærkehertuginde af Østrig, sammen fik de fire børn:

 Louise Marie Amélie, (18. februar 1858 – 1. marts 1924). Blev gift med Prins Phillip af Sachsen-Coburg og Gotha.

 Léopold Ferdinand Elie Victor Albert Marie, (12. juni 1859 – 22. januar 1869). Blev Greve af Hainaut og Hertug af Brabant.

 Stéphanie Clotilde Louise Herminie Marie Charlotte, (21. maj 1864 – 23. august 1945). Blev først gift med Kronprins Rudolf af Østrig og senere Elemér Edmund Graf Lónyay de Nagy-Lónya et Vásáros-Namény.

 Clementine, (30. juli 1872 – 8. marts 1955). Blev gift med Napoléon Victor Bonaparte.

Sammen med sin elskerinde og senere hustru Caroline Lacroix (født Blanche Zélia Joséphine Delacroix) fik han sønnerne:

 Lucien Philippe Marie Antoine, (1906 – 1984).

 Philippe Henri Marie François, (1907 – 1914).

Da der ikke var nogle overlevende sønner i ægteskabet med Marie Henriette, efterfulgtes Leopold af sin nevø, Albert.

Eksterne henvisninger

Kilder 

Huset Sachsen-Coburg-Gotha
Konger af Belgien
Katolske monarker
Personer fra Bruxelles
Congo Fristaten
Groucho Marx

Groucho Marx (født 2. oktober 1890 i New York, død 19. august 1977) var amerikansk skuespiller. Han var en af Marx Brothers, og med gruppens film fra 1930'erne og 1940'erne opnåede han verdensberømmelse.

Personen 
Hans fødenavn var Julius Henry Marx, men han blev i Marx Brothers kaldt Groucho, der spiller på det engelske ord for gnaven. Han var nummer tre i søskendeflokken efter Chico og Harpo med de yngre brødre Zeppo og Gummo. Han var egentlig en stille dreng, men udviklede en skarp humoristisk sans for at få opmærksomhed i søskendeflokken. Det kom ham senere til stor nytte som skuespiller.

Han var kendt for også i sit privatliv at praktisere sin humor over for blandt andet sine børn og i breve.

Karriere 
Som den første af brødrene startede Groucho en scenekarriere som 15-årig. I de følgende næsten tyve år optrådte Groucho i små shows og forskellige varieteer uden stor succes. Efterhånden fandt brødrene sammen, og de fik deres gennembrud på Broadway i 1924. Flere store successer fulgte, og i 1929 blev én af disse forestillinger filmatiseret som Cocoanuts. En række film fulgte efter, og gruppen fik stor succes. 

Efterhånden fik brødrene forskellige kunstneriske interesser. For Grouchos vedkommende blev det radioshows, der gav ham fornyet succes. Han blev vært i egne shows fra 1943. Senere blev de overført med held til tv, hvor han fortsatte til 1961. Efter nogle år i relativ stilhed fik Marx Brothers filmene succes hos en ny generation i slutningen af 1960'erne, og Groucho fik comeback med et enmandsshow i Carnegie Hall i 1972. Det blev udsendt på plade og solgte godt. I sine sidste år modtog han en æres-Oscar for sin kreativitet og Marx Brothers enestående præstationer.

Kendetegn 

I filmene er Groucho den smarte, men lurvede type der er stor i slaget, og på forunderlig vis klarer sig ud af selv de største kniber. Hans varemærke er det store malede overskæg, cigaren og en hurtig lavbenet gangart. Han er altid god for en one-liner, og han er glad for unge piger, men har god forståelse for det strategiske i samtidig at lægge an på den rige enke, ofte spillet af Margaret Dumont. Endelig foredrager han ofte en sang. Særligt kendt er "Lydia the Tattooed Lady" fra En dag i cirkus.

Litteratur 
 Groucho Marx: Marx for viderekomne (Nyt Nordisk Forlag, 1988)
 Jussi Adler-Olsen: Groucho : ...en Marx Brother bag facaden (Donna, 1985)
 Jussi Adler-Olsen: Groucho & Co's groveste (Donna, 1984)

Eksterne henvisninger 

 

Skuespillere fra USA
Hollywood Walk of Fame
Amerikanere i 1900-tallet
Uegentligt integral

Et uegentligt integral er indenfor matematikken en bestemt type af integraler, som kort sagt beskæftiger sig med uendeligheder.

Der findes to forskellige typer af uegentlige integraler:

 Ubegrænset mængde (intervalet er uendeligt)
 Ubegrænset integrand (funktionen der integreres over antager uendeligt store værdier)

Definition 
Den første type uegentlige integral skrives

og siges at være konvergent, hvis funktionen  defineret ved

har en endelig grænseværdi for . Er det tilfældet tilskrives integralet grænseværdiens værdi, hvilket skrives

Hvis  omvendt er divergent for  tilskrives integralet ingen værdi.

Den anden type uegentlige integral fremkommer i situationen, hvor en funktion  betragtes. I analogi med det foregående skrives integralet

og det siges at være konvergent, hvis funktionen defineret ved

har en grænseværdi for  (hvor der her med  menes " gående  fra højre".) Integralet tilskrives som før grænseværdiens værdi og skrives

og som før siges integralet at være divergent, hvis  divergerer for .

Eksempler 
Et eksempel på den første type med ubegrænset mængde kunne være nedenstående.

Et eksempel på det andet tilfælde, altså ubegrænset integrand, kunne være nedenstående hvor der skal lægges mærke til at der integreres fra nul hvor funktionen ikke er defineret.

Lad os betragte et eksempel, der viser den egentlige fremgangsmåde, nemlig integralet

Benyttes definitionen, fås at

Integralet vil med de angivne grænser altså være konvergent med værdien ½.

Integralregning